stanford-oval/wikipedia huggingface dataset:
งานประกาศผลรางวัลออสการ์ ครั้งที่ 63
รางวัล > แต่งหน้ายอดเยี่ยม

Dick Tracy - John Caglione Jr., Doug Drexler
รางวัล > เพลงประกอบภาพยนตร์ยอดเยี่ยม

Dick Tracy - Stephen Sondheim
รางวัล > ดนตรีประกอบภาพยนตร์ยอดเยี่ยม

Dances with Wolves - John Barry
รางวัล > ภาพยนตร์แอนิเมชันขนาดสั้นยอดเยี่ยม

Creature Comforts
รางวัล > ภาพยนตร์สั้นยอดเยี่ยม

The Lunch Date
รางวัล > ภาพยนตร์สารคดีขนาดสั้นยอดเยี่ยม

Days of Waiting
รางวัล > ภาพยนตร์สารคดียอดเยี่ยม

American Dream
รางวัล > ภาพยนตร์ภาษาต่างประเทศยอดเยี่ยม

Journey of Hope - Switzerland
แหล่งข้อมูลอื่น

งานประกาศผลรางวัลออสการ์ ครั้งที่ 63 เก็บถาวร 2007-02-12 ที่ เวย์แบ็กแมชชีน ที่เว็บไซต์ IMDb
จิรายุส วรรธนะสิน

| จิรายุส วรรธนะสิน |
| --- | --- |
เกิด: 9 มิถุนายน พ.ศ. 2510 (57 ปี) จังหวัดพระนคร ประเทศไทย
อาชีพ: นักร้อง, นักดนตรี, นักแสดง, นายแบบ
ปีที่แสดง: พ.ศ. 2530 – ปัจจุบัน
สังกัด: จีเอ็มเอ็ม แกรมมี่, โซนี่ บีเอ็มจี
จิรายุส วรรธนะสิน ชื่อเล่น โจ  เกิดวันที่ 9 มิถุนายน พ.ศ. 2510 เป็นนักร้อง อดีตนักแสดงชาวไทย สมาชิกวงนูโว และ เป็นอดีตคณะกรรมการตัดสินรายการไทยแลนด์ก็อตทาเลนต์ ในซีซั่น 2 และ 3
ประวัติ

จิรายุส วรรธนะสิน เป็นบุตรชายของ ศาสตราจารย์พิเศษ ดร.เจริญ วรรธนะสิน นักวิชาการและอตีดนักกีฬาแบดมินตันทีมชาติไทย และ จิตรา วรรธนะสิน เป็นบุตรคนที่ 2 มีพี่สาวชื่อ จิตติมา และมีน้องชาย เจตริน วรรธนะสิน เป็นนักร้องนักแสดง ในช่วงวัยรุ่นได้ตั้งวงดนตรีขึ้นมาชื่อวงนูโว และได้ออกอัลบั้มครั้งแรกในปี 2531 มีผลงานอัลบั้มและอีพีกับนูโว 6 ชุด นอกจากนั้นก็ยังมีอัลบั้มที่ออกคู่กับ ก้อง สหรัถ สังคปรีชา ในนามโจ-ก้อง ออกอัลบั้ม 3 ชุด เขาเรียนจบปริญญาตรี จากคณะวิทยาศาสตร์ มหาวิทยาลัยกรุงเทพ
ด้านผลงานการแสดง จิรายุส แสดงในภาพยนตร์เรื่อง โตแล้วต้องโต๋ เมื่อปี พ.ศ. 2535 และแสดงละครอีกมากกว่า 10 เรื่อง อาทิ ตุ๊กตาเริงระบำ ในปี พ.ศ. 2537 คู่กับ ลลิตา ปัญโญภาส, รักหลอก ๆ อย่าบอกใคร ในปี พ.ศ. 2539 คู่กับ นุสบา ปุณณกันต์, นางสาวไม่จำกัดนามสกุล ในปี พ.ศ. 2540 คู่กับ มาช่า วัฒนพานิชเป็นต้น ในภายหลังได้ทำงานเป็นพิธีกร เป็นกรรมการรายการ ไทยแลนด์ก็อตทาเลนต์ 2 ปีติดต่อกัน คือซีซั่นที่ 2 และซีซั่นที่ 3 โดยแทนนิรุตติ์ ศิริจรรยาที่ออกไป ในการเป็นคณะกรรมการนี้ ได้รับการอนุมัติจากทางจากชาวไทยและต่างชาติ และได้รับการยอมรับในประวัติในแง่ของการทำงาน รวมถึงในแง่ของการเป็นนักดนตรีอีกด้วย
ผลงานเพลง > ผลงานในนามนูโว

โจ ร่วมกับเพื่อนออกผลงานเพลงในนามวงนูโว รวมทั้งหมด 7 อัลบั้ม
เป็นอย่างงี้ตั้งแต่เกิดเลย (3 มกราคม พ.ศ. 2531) สังกัด แกรมมี่ เอนเตอร์เทนเม้นท์
บุญคุณปูดำ (12 เมษายน พ.ศ. 2533) สังกัด แกรมมี่ เอนเตอร์เทนเม้นท์
สุดสุดไปเลย...ซิ (27 พฤษภาคม พ.ศ. 2534) สังกัด แกรมมี่ เอนเตอร์เทนเม้นท์
ออกซิเจน (31 ตุลาคม พ.ศ. 2535) สังกัด แกรมมี่ เอนเตอร์เทนเม้นท์
Nouveau (2547) สังกัด มอร์ มิวสิก ในเครือ จีเอ็มเอ็ม แกรมมี่
Now 2.0 (2551) โดยอัลบั้มนี้ได้มาสังกัดค่าย โซนี่ บีเอ็มจี
6 AM (2554) สังกัดค่าย โซนี่ บีเอ็มจี
ผลงานเพลง > ผลงานในนาม โจ-ก้อง

โจ ออกผลงานเพลงร่วมกับ ก้อง สหรัถ สังคปรีชา ในนาม โจ-ก้อง อีก 3 อัลบั้ม
รวมกันเฉพาะกิจ (2538) สังกัด แกรมมี่ เอนเตอร์เทนเม้นท์
Happening (2540) สังกัด ฟิลฮาโมนิค
สดุดี (2543) สังกัด มอร์มิวสิก ในเครือ จีเอ็มเอ็ม แกรมมี่
ผลงานเพลง > ผลงานอื่นๆ

มิวสิกวิดีโอเพลง ก็เคยสัญญา ของ อัสนี-วสันต์
มิวสิกวิดีโอเพลง ชอบก็บอกชอบ ของ เรวัต พุทธินันทน์
ร่วมเข้าเฟรมกับสมาชิก นูโว ในมิวสิควีดีโอเพลง "นักเดินทาง" ของ "กัมปะนี"
ร่วมร้องเพลง โลกสวยด้วยมือเรา รวมศิลปินสังกัดแกรมมี่ (ร่วมกับ ก้อง และ จอห์น)
ร่วมร้องเพลง Brother Forever และ ร้อยใจ ร้อยทาง (ร่วมกับ เจ - เจตริน วรรธนะสิน)
ร่วมร้องเพลง ขวานไทยใจหนึ่งเดียว - รวมศิลปิน (ร่วมกับ ก้อง และ จอห์น)
เพลงพระราชนิพนธ์ ลมหนาว ในอัลบั้ม H.M.Blues (โจ จอห์น ก้อง ขับร้องร่วมกัน)
เพลง คาใจ จากอัลบั้ม ร็อค (โ)ซน
เพลงประกอบละครโทรทัศน์ รักหลอกๆ อย่าบอกใคร
เพลงประกอบละครโทรทัศน์ นางสาวไม่จำกัดนามสกุล
อัลบั้มเพลงประกอบละครโทรทัศน์ "แก้ว"
ผลงานเพลง > เพลงประกอบละคร แก้ว

ความรักเพรียกหา
สบตา
ถ้อยคำ
อยากให้รู้ว่าเหงา
ขอสัญญา
เพื่อเธอ ตลอดไป
ชายคนหนึ่ง
ผลงานเพลง > คอนเสิร์ต

คอนเสิร์ต JOE + J THE BROTHERS CONCERT (ร่วมกับ เจ - เจตริน วรรธนะสิน) เมื่อวันเสาร์ที่ 29 สิงหาคม พ.ศ. 2552 ณ อิมแพ็ค อารีน่า เมืองทองธานี
คอนเสิร์ต รีโมทคอนเสิร์ต ตอน อาการเจ ของ เจ - เจตริน วรรธนะสิน เมื่อวันที่ 3 - 4 สิงหาคม พ.ศ. 2534 ณ เอ็มบีเค ฮอลล์ มาบุญครอง เซ็นเตอร์
คอนเสิร์ต MAI สุดขอบ ของ ใหม่ เจริญปุระ (ร่วมกับ ก้อง - สหรัถ สังคปรีชา) เมื่อ พ.ศ. 2535 ณ เอ็มบีเค ฮอลล์ มาบุญครอง เซ็นเตอร์
คอนเสิร์ต ตามรอยดนตรี...ปลายทางที่ตะวัน ของ อินคา  (ร่วมกับ ก้อง - สหรัถ สังคปรีชา) เมื่อวันที่ 22 มกราคม พ.ศ. 2537 ณ เอ็มบีเค ฮอลล์ มาบุญครอง เซ็นเตอร์
คอนเสิร์ต ในวันพระจันทร์สีน้ำเงิน (น้ำพุ) (ร่วมกับ เติ้ล ตะวัน , เสือ ธนพล , สินจัย เปล่งพานิช และอีกมากมาย) เมื่อวันที่ 8 มิถุนายน พ.ศ. 2545 ณ หอประชุมใหญ่ ศูนย์วัฒนธรรมแห่งประเทศไทย
คอนเสิร์ต FatLive : V3 ขบวนการ Silly Fools ของ Silly Fools เมื่อวันที่ 21 ธันวาคม พ.ศ. 2545 ณ อินดอร์ สเตเดียม หัวหมาก
คอนเสิร์ต Mai In Memories Live Concert ของ ใหม่ เจริญปุระ (ร่วมกับ ก้อง - สหรัถ สังคปรีชา) เมื่อวันที่ 8 พฤษภาคม พ.ศ. 2547 ณ อิมแพ็ค อารีน่า เมืองทองธานี
คอนเสิร์ต Bangkok Show The Return Of J Jetrin ของ เจ - เจตริน วรรธนะสิน เมื่อวันที่ 7 กันยายน พ.ศ. 2545 ณ ศูนย์การประชุมแห่งชาติสิริกิติ์
คอนเสิร์ต The Musical Party By J Jetrin ของ เจ - เจตริน วรรธนะสิน เมื่อวันที่ 7 มิถุนายน พ.ศ. 2551 ณ  อิมแพ็ค อารีน่า เมืองทองธานี
คอนเสิร์ต ดี้ - สีฟ้า “The Lyrics of Love” (ร่วมกับ แอม เสาวลักษณ์, อ๊อฟ ปองศักดิ์, ใหม่ เจริญปุระ, คริสติน่า อากีล่าร์,  บอย พีซเมคเกอร์, เจนนิเฟอร์ คิ้ม และ เบน ชลาทิศ) เมื่อวันเสาร์ที่ 4 – วันอาทิตย์ที่ 5 กุมภาพันธ์ พ.ศ. 2555 ณ รอยัล พารากอน ฮอลล์
คอนเสิร์ต J - DNA CONCERT ของ เจ - เจตริน วรรธนะสิน เมื่อวันที่ 15 - 16 กรกฎาคม พ.ศ. 2560 ณ อิมแพ็ค อารีน่า เมืองทองธานี
สำหรับคอนเสิร์ตในนามวงนูโวดูที่ นูโว
ผลงานการแสดง > ภาพยนตร์

โจ จิรายุส เคยแสดงภาพยนตร์เรื่อง "โตแล้วต้องโต๋" ในปี 2535
ผลงานการแสดง > ละครโทรทัศน์

ตุ๊กตาเริงระบำ (2537) คู่กับ หมิว ลลิตา ปัญโญภาส ช่อง 3
รักหลอกๆ อย่าบอกใคร (2539) คู่กับ นุสบา ปุณณกันต์ ช่อง 5
นางสาวไม่จำกัดนามสกุล (2540) คู่กับ มาช่า วัฒนพานิช ช่อง 5
แต่งกับงาน (2541) คู่กับ รามาวดี สิริสุขะ ช่อง 3
ไอดินกับกลิ่นไวน์ (2542) คู่กับ นุสบา ปุณณกันต์ ช่อง 3
ขอเพียงเรารักกัน (2542) คู่กับ สโรชา วาทิตตพันธ์ ช่อง 7
สามวัยอลเวง (2545) คู่กับ สิเรียม ภักดีดำรงฤทธิ์ ช่อง 7
ทองประกายแสด (2544) คู่กับ ธัญญาเรศ เองตระกูล ช่อง 5
แก้ว (2545) คู่กับ ธัญญาเรศ เองตระกูล ช่อง ITV
น้ำพุ (2545) คู่กับ สินจัย เปล่งพานิช ช่อง 7
สายใจ (2545) (พระรอง) คู่กับ วรรณษา ทองวิเศษ ช่อง 3 (จอห์น รัตนเวโรจน์ เพื่อนร่วมวง Nuvo เป็นพระเอก คู่กับ นุสบา ปุณณกันต์)
ใบสั่งกามเทพ (2546) คู่กับ เปรมสินี รัตนโสภา ช่อง ITV
รักริษยา (2548) คู่กับ เก็จมณี วรรธนะสิน ช่อง 3
รักหลอกๆ อย่าบอกใคร (2548) (รับเชิญ) ช่อง 5
หมอหงวน...แสงดาวแห่งศรัทธา (2553) คู่กับ ทราย เจริญปุระ ช่อง ไทยพีบีเอส
โปรเจกต์ เอส เดอะซีรีส์ ตอน Shoot! I Love You ปิ้ว! ยิงปิ๊งเธอ (2560) รับบท..พี่คีท(พ่อของเฟม)
ผลงานการแสดง > พิธีกร

รายการ ศาสตร์พระราชา สู่การพัฒนาอย่างยั่งยืน โทรทัศน์รวมการเฉพาะกิจแห่งประเทศไทย ร่วมกับ นัท มีเรีย , สหรัถ สังคปรีชา ,จอห์น รัตนเวโรจน์ (22 มีนาคม พ.ศ. 2562)
ผลงานการแสดง > อื่นๆ

คณะกรรมการตัดสินรายการโชว์ไทยแลนด์ก็อตทาเลนต์ ซีซั่น 2
คณะกรรมการตัดสินรายการโชว์ไทยแลนด์ก็อตทาเลนต์ ซีซั่น 3
แหล่งข้อมูลอื่น

จิรายุส วรรธนะสิน ที่อินสตาแกรม
| ด ค กนูโว |
| --- | --- |
 จิรายุส วรรธนะสิน  สหรัถ สังคปรีชา  จอห์น รัตนเวโรจน์  ปีเตอร์ แอนโทนี แฮมมอนด์  สุรชัย สุนทรธาดากุล  ชยุต บุรกรรมโกวิท 
อัลบั้ม:  เป็นอย่างงี้ตั้งแต่เกิดเลย (2531)  บุญคุณปูดำ (2533)  สุดสุดไปเลย...ซิ (2534)  ออกซิเจน (2535)  Nouveau (2547)  Now 2.0 (2551) 
ดูเพิ่มเติม:  แกรมมี่ เอ็นเตอร์เทนเม้นต์  มอร์ มิวสิค  โซนี่ มิวสิก 
| ด ค กไทยแลนด์ก็อตทาเลนต์ |
| --- | --- |
ฤดูกาล:  1  2  3  4  5  6  7 
พิธีกร:  เกตุเสพย์สวัสดิ์ ปาลกะวงศ์ ณ อยุธยา  กฤษณ์ ศรีภูมิเศรษฐ์  สุดารัตน์ บุตรพรม 
คณะกรรมการ:  พรชิตา ณ สงขลา  ภิญโญ รู้ธรรม  นิรุตติ์ ศิริจรรยา  จิรายุส วรรธนะสิน  ชลาทิศ ตันติวุฒิ  พัชรศรี เบญจมาศ  นิติพงษ์ ห่อนาค  คัทลียา แมคอินทอช  ยุทธเลิศ สิปปภาค  ปองศักดิ์ รัตนพงษ์  คริส หอวัง  เจนนิเฟอร์ คิ้ม 
บุคคล:  มณีภัสสร มอลลอย  ราชนิกร แก้วดี  สมชาย นิลศรี  ไทยยิม  ศรศิลป์  คิดบวกสิปป์  โสพิชา อังคะไวมงคล  ปุริมปรัชญ์ ไชยะคำ  นันทิตา ฆัมภิรานนท์ 
บทความที่เกี่ยวข้อง:  บริเทนส์กอตแทเลินต์  อเมริกาส์ก็อตทาเลนต์  เวิร์คพอยท์ เอ็นเทอร์เทนเมนท์
นีล มันโรว์ โรเจอร์

นีล มันโรว์ โรเจอร์ หรือ บันนี โรเจอร์ เกิดเมื่อวันที่ 9 มิถุนายน พ.ศ. 2445 และเสียชีวิตเมื่อ 27 เมษายน พ.ศ. 2540 ที่กรุงลอนดอน เป็นนักออกแบบเสื้อผ้าชั้นสูง วีรบุรุษสงคราม และ บุคคลสำรวย
ประวัติ

นีล มันโรว์ โรเจอร์ เกิดมาเป็นบุตรของชาวสก็อตแลนชื่อ "เซอ อเล็กซานเดรีย โรเจอร์" ( Sir Alexander Roger ) และ เฮเลน สตูวาร์ต คลาร์ก ( Helen Stuart Clark) เขาศึกษาประวัติศาสตร์หนึ่งปีที่ Balliol College ของ Oxford  แล้วไปศึกษาต่อด้านการวาดภาพที่ The Ruskin
ในปี พ.ศ. 2480 โรเจอร์ได้ก่อตั้งร้านตัดเสื้อผ้า Neil Roger ที่ถนน Great Newport กรุงลอนดอน
เขาทำงานรับใช้ในประเทสอิตาลี่ และ แอฟฟริกาเหนือใน กองพันปืนยาว สมัยสงครามโลกครั้งที่ 2 และได้กลายเป็นที่รู้จักในนามของผู้กล้าหาญในสนามรบ เป็นเรื่องเล่าที่เกี่ยวกับ ตอบสนองต่อคำสั่งของนายสิบในขณะที่ต่อสู้กับทหารเยอรมันว่า “ให้กรำหน่ำดินปืนเมื่อมีความสงสัยแคลงใจให้”
หลังจากสงครามสงบ เขาถูกชวนให้ไปดูแลออกแบบเสื้อผ้าให้กับห้างร้าน Fortnum & Mason เขาได้ลงทุนในร้าน House of Amies และได้กลายเป็นส่วนหนึ่งของ Debenhams ร้านเสื้อผ้าสัญชาติอังกฤษในปี พ.ศ. 2516
ตลอดช่วงชีวิตของเขา โรเจอร์เป็นที่รู้จักในเรื่องการจัดงานปาร์ตี้อย่างฟุ่มเฟือย อลังการณ์ งานอีเว้นท์เหล่านี้ส่วนใหญ่จะอยู่ภายใต้ ธีมของ เพชร ควอร์ตส์สีม่วง และ ลูกไฟ เพื่อเป็นการเฉลิงฉลองวันเกิดครบรอบ 50, 60 และ 70 ปี
ตำบลเมืองงาย

| ตำบลเมืองงาย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mueang Ngai
ตำบลเมืองงายที่ตั้งในจังหวัดเชียงใหม่
พิกัด: 19°26′41.3″N 98°57′58.3″E﻿ / ﻿19.444806°N 98.966194°E﻿ / 19.444806; 98.966194
ประเทศ: ไทย
จังหวัด: เชียงใหม่
อำเภอ: เชียงดาว
ประชากร (2563)
 • ทั้งหมด: 6,178 คน
รหัสไปรษณีย์ : 50170
รหัสภูมิศาสตร์: 500403
 ส่วนหนึ่งของสารานุกรมประเทศไทย
เมืองงาย เป็นตำบลของอำเภอเชียงดาว จังหวัดเชียงใหม่ ใน พ.ศ. 2563 ตำบลนี้มีประชากร 6,178 คน
เขตการปกครอง

ตำบลนี้แบ่งออกเป็น 11 หมู่บ้าน
| ลำดับที่ | อักษรไทย | อักษรโรมัน |
| --- | --- | --- |
| 01. | บ้านเมืองงายเหนือ | Ban Mueang Ngai Nuea |
| 02. | บ้านเมืองงายใต้ | Ban Mueang Ngai Tai |
| 03. | บ้านใหม่ | Ban Mai |
| 04. | บ้านแม่ข้อน | Ban Mae Khon |
| 05. | บ้านสบงาย | Ban Sap Ngai |
| 06. | บ้านหนองขะแตะ | Ban Nong Khatae |
| 07. | บ้านขุนข้อน | Ban Khun Khon |
| 08. | บ้านสหกรณ์ | Ban Sahakon |
| 09. | บ้านม่วงง้ม | Ban Muang Ngom |
| 10. | บ้านสัน | Ban San |
| 11. | บ้านหนองบัว | Ban Nong Bua |
เขตการปกครอง > เขตการปกครองท้องถิ่น

ตำบลนี้อยู่ในเขตองค์กรปกครองส่วนท้องถิ่น 2 แห่ง
เทศบาลตำบลเมืองงาย (เขตสุขาภิบาลเมืองงายเดิม)
เทศบาลตำบลพระธาตุปู่ก่ำ (เขตองค์การบริหารส่วนตำบลเมืองงายเดิม)
แหล่งข้อมูลอื่น

Thaitambon.com on Mueang Ngai เก็บถาวร 2019-10-17 ที่ เวย์แบ็กแมชชีน
ถนนประชาราษฎร์

บทความนี้เกี่ยวกับถนนประชาราษฎร์ ในเขตจังหวัดนนทบุรี สำหรับถนนประชาราษฎร์ ในเขตกรุงเทพมหานคร ดูที่ ถนนประชาราษฎร์ (แก้ความกำกวม)
ถนนประชาราษฎร์บริเวณวัดทินกรนิมิต
ถนนประชาราษฎร์ (อักษรโรมัน: Thanon Pracha Rat) เป็นเส้นทางการคมนาคมในท้องที่อำเภอเมืองนนทบุรี จังหวัดนนทบุรี มีระยะทางเริ่มต้นจากทางแยกติวานนท์ซึ่งเป็นจุดตัดระหว่างถนนติวานนท์ ถนนนครอินทร์ และถนนกรุงเทพฯ-นนทบุรีในพื้นที่ตำบลตลาดขวัญ ไปทางทิศตะวันตกเฉียงเหนือ โค้งและตรงไปทางทิศตะวันตก จนกระทั่งตัดกับถนนเลี่ยงเมืองนนทบุรีที่ทางแยกประชาราษฎร์-เลี่ยงเมืองนนทบุรี และเข้าเขตตำบลสวนใหญ่ จากนั้นเบี่ยงลงไปทางทิศตะวันตกเฉียงใต้เล็กน้อย ก่อนตัดกับถนนพิบูลสงครามที่ทางแยกศรีพรสวรรค์ และไปสิ้นสุดที่วงเวียนหอนาฬิกาท่าน้ำนนทบุรี
ถนนประชาราษฎร์เป็นถนนสายแรก ๆ ของจังหวัดนนทบุรี ตัดขึ้นตามพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่นเพื่อตัดถนนจากแม่น้ำเจ้าพระยาที่ตำบลบางขวางขึ้นไปถึงวัดลานวัว จังหวัดนนทบุรี พ.ศ. 2474 โดยมีแนวเส้นทางเริ่มจากแม่น้ำเจ้าพระยา ตำบลบางขวาง (ปัจจุบันคือตำบลสวนใหญ่) ไปทางทิศตะวันออกจนถึงบริเวณเหนือวัดลานวัว (ปัจจุบันคือวัดลานนาบุญ) ทั้งนี้เพื่อให้การจราจรทางบกในจังหวัดนนทบุรีมีความสะดวกรวดเร็วยิ่งขึ้น หลังจากที่เมื่อ พ.ศ. 2471 พระบาทสมเด็จพระปกเกล้าเจ้าอยู่หัวได้โปรดเกล้าฯ ให้ย้ายศาลากลางจังหวัดนนทบุรีจากปากคลองบางซื่อลงมาตั้งที่ตำบลบางขวาง รวมทั้งยังโปรดเกล้าฯ ให้สร้างเรือนจำมหันตโทษกลางขึ้นที่นั่นด้วย
ในปีต่อมา (พ.ศ. 2475) พระองค์จึงโปรดเกล้าฯ พระราชทานนามถนนสายนี้รวมกับถนนที่ตัดมาจากตำบลบางซื่อ กรุงเทพพระมหานคร (ซึ่งตัดขึ้นในช่วงเดียวกัน) ว่า ถนนประชาราษฎร์ จนกระทั่งภายหลังได้มีการแบ่งถนนประชาราษฎร์ช่วงตั้งแต่ทางแยกเตาปูนถึงทางแยกติวานนท์ออกไปเป็นถนนกรุงเทพฯ-นนทบุรี ถนนประชาราษฎร์จึงมีระยะทางอยู่ในจังหวัดนนทบุรีเท่านั้น ปัจจุบันช่วงตั้งแต่ทางแยกติวานนท์ถึงทางแยกศรีพรสวรรค์เป็นส่วนหนึ่งของทางหลวงแผ่นดินหมายเลข 306 และอยู่ในเขตควบคุมของหมวดทางหลวงนนทบุรี แขวงทางหลวงนนทบุรี (หน่วยงานของกรมทางหลวง)
ดูเพิ่ม

ทางหลวงแผ่นดินหมายเลข 306
ถนนกรุงเทพฯ-นนทบุรี
แหล่งข้อมูลอื่น

แผนที่และภาพถ่ายทางอากาศของ ถนนประชาราษฎร์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°48′27″N 100°31′05″E﻿ / ﻿13.807630°N 100.518185°E﻿ / 13.807630; 100.518185
นทีทิพย์ กฤษณามระ

ศาสตราจารย์ นทีทิพย์ กฤษณามระ เกิดวันที่ 1 มิถุนายน พ.ศ. 2494 ที่กรุงเทพมหานคร เป็นนักวิทยาศาสตร์ชาวไทยที่มีผลงานดีเด่นทางด้านสรีรวิทยา เป็นผู้เชี่ยวชาญด้านระบบต่อมไร้ท่อโดยเฉพาะเกี่ยวกับฮอร์โมนโพรแลคติน ที่พบว่ามีหน้าที่ควบคุมเมตาบอลิสมของแคลเซียม มีประสบการณ์งานวิจัยเกี่ยวกับกลไกการดูดซึมแคลเซียมที่ลำไส้ การขนส่งแคลเซียมในเซลล์เต้านม และสรีรวิทยาของกระดูก ปัจจุบันดำรงตำแหน่งศาสตราจารย์ระดับ 11 หัวหน้าเครือข่ายวิจัยด้านแคลเซียมและกระดูก คณะวิทยาศาสตร์ มหาวิทยาลัยมหิดล สมรสกับศาสตราจารย์สมฤกษ์ กฤษณามระ มี บุตร 1 คน คือ นายศมกฤต
ประวัติการศึกษา

ชั้นประถมและมัธยมตอนต้น จากโรงเรียนวัฒนาวิทยาลัย
ศึกษาต่อระดับมัธยมตอนปลายที่ประเทศอังกฤษ จนจบการศึกษาระดับ Advanced Levels จากโรงเรียน Ashford School ใน Kent
พ.ศ. 2517 - จบปริญญาตรี เกียรตินิยมอันดับหนึ่ง สาขา Biological Sciences จาก  Westfield-Queen Mary College มหาวิทยาลัยลอนดอน  ประเทศอังกฤษ
พ.ศ. 2520 - จบปริญญาโท วิทยาศาสตรมหาบัณฑิต สาขาสรีรวิทยา จากมหาวิทยาลัยมหิดล
พ.ศ. 2523 - จบปริญญาเอก วิทยาศาสตรดุษฎีบัณฑิต สาขาสรีรวิทยา จากมหาวิทยาลัยมหิดล โดยได้รับรางวัลการศึกษาระดับปริญญาเอก มูลนิธิศาสตราจารย์ ดร.แถบ นีละนิธิ
ประวัติการทำงาน

พ.ศ. 2517 - หลังจากจบการศึกษาระดับปริญญาตรี ได้เดินทางกลับประเทศไทย และเข้ารับราชการเป็นอาจารย์ ภาควิชาสรีรวิทยา คณะวิทยาศาสตร์ มหาวิทยาลัยมหิดล
และได้ลาราชการเพื่อศึกษาต่อในระดับปริญญาโทและเอกที่ภาควิชาฯ โดยมีศาสตราจารย์ ดร. เลียงชัย ลิ้มล้อมวงศ์ เป็นอาจารย์ที่ปรึกษาวิทยานิพนธ์ หลังจากจบการศึกษาได้กลับเข้ารับราชการ ทำหน้าที่สอนวิชาสรีรวิทยาแก่นักศึกษาแพทย์และนักศึกษาบัณฑิตวิทยาลัย และปฏิบัติงานวิจัยด้านระบบต่อมไร้ท่อและเมตาบอลิสมของแคลเซียมและกระดูก
พ.ศ. 2524 - ได้รับแต่งตั้งเป็นผู้ช่วยศาสตราจารย์ ภาควิชาสรีรวิทยา คณะวิทยาศาสตร์ มหาวิทยาลัยมหิดล
พ.ศ. 2530 -  ได้รับแต่งตั้งเป็นรองศาสตราจารย์ ภาควิชาสรีรวิทยา คณะวิทยาศาสตร์ มหาวิทยาลัยมหิดล
พ.ศ. 2539 - ได้รับโปรดเกล้าฯ ให้ดำรงตำแหน่งศาสตราจารย์ ภาควิชาสรีรวิทยา คณะวิทยาศาสตร์ มหาวิทยาลัยมหิดล
พ.ศ. 2550 - ดำรงตำแหน่งศาสตราจารย์ระดับ 11 ภาควิชาสรีรวิทยา คณะวิทยาศาสตร์ มหาวิทยาลัยมหิดล
ตำแหน่งอื่นๆ ที่สำคัญ
พ.ศ. 2542-2545 - รองคณบดีฝ่ายนโยบายและแผน  คณะวิทยาศาสตร์ มหาวิทยาลัยมหิดล
พ.ศ. 2543-ปัจจุบัน - อนุกรรมการพิจารณาคุณสมบัติและผลงานทางวิชาการของมหาวิทยาลัยมหิดล
พ.ศ. 2545-ปัจจุบัน - หัวหน้าเครือข่ายวิจัยด้านแคลเซียมและกระดูก (Consortium for Calcium and Bone Research หรือ COCAB) คณะวิทยาศาสตร์ มหาวิทยาลัยมหิดล
พ.ศ. 2547-2549 - รองประธานสภาวิชาการมหาวิทยาลัยมหิดล
พ.ศ. 2547-ปัจจุบัน - คณะกรรมการดำเนินการประกันคุณภาพการศึกษาของมหาวิทยาลัยมหิดล
พ.ศ. 2548-ปัจจุบัน - กรรมการปรับปรุงหลักสูตรวิทยาศาสตร์มหาบัณฑิต สาขาวิชาสรีรวิทยาทางการแพทย์ คณะแพทยศาสตร์ มหาวิทยาลัยขอนแก่น
พ.ศ. 2540-ปัจจุบัน - กองบรรณาธิการวารสาร Science Asia
พ.ศ. 2540-ปัจจุบัน - เลขานุการมูลนิธิท่านผู้หญิงดุษฎีมาลา มาลากุล
พ.ศ. 2549-ปัจจุบัน - คณะกรรมการการจัดการความรู้ คณะวิทยาศาสตร์ มหาวิทยาลัยมหิดล
ผู้ทรงคุณวุฒิพิจารณาโครงการวิจัย สำนักงานกองทุนสนับสนุนการวิจัย (สกว.)
สมาชิกสมาคมวิชาชีพต่างๆ ได้แก่ สมาคมต่อมไร้ท่อ  สรีรวิทยาสมาคม และ International Bone and Mineral Society
เกียรติคุณและรางวัล

พ.ศ. 2545 - ได้รับรางวัลอาจารย์ดีเด่นของ คณะวิทยาศาสตร์ มหาวิทยาลัยมหิดล
พ.ศ. 2547-2550 - เมธีวิจัยอาวุโส สกว. สาขาสรีรวิทยา
พ.ศ. 2551-2553 - เมธีวิจัยอาวุโส สกว. สาขาสรีรวิทยา
พ.ศ. 2553 - นักวิทยาศาสตร์สตรีดีเด่นเพื่อการพัฒนาที่ยั่งยืน จากบริษัท ลอริอัล ในวาระครบรอบ 100 ปี ของบริษัท
ผลงานด้านการวิจัย

ศาสตราจารย์ ดร. นทีทิพย์ กฤษณามระ มีผลงานวิจัยที่พิมพ์ในวารสารวิชาการนานาชาติ  จำนวน 63 เรื่อง  ผลงานวิจัยและบทความนิพนธ์ปริทัศน์ ตีพิมพ์ในวารสารวิชาการในประเทศ 11 เรื่อง งานวิจัยเน้นการศึกษาเกี่ยวกับผลของฮอร์โมนโพรแลคติน ในฐานะฮอร์โมนควบคุมเมตาบอลิซึมของแคลเซียมและกระดูก และความผิดปกติของแคลเซียมเมตาบอลิซึมและกระดูก ในโรค metabolic bone diseases และโรคกระดูกพรุน ซึ่งการศึกษาในระดับเซลล์และโมเลกุล จะสามารถพัฒนาไปสู่วิธีวินิจฉัย รักษา และการป้องกันความผิดปกติได้อย่างมีประสิทธิภาพ
เครื่องราชอิสริยาภรณ์

พ.ศ. 2549 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เหรียญจักรพรรดิมาลา (ร.จ.พ.)
ถนนประจวบคีรีขันธ์

|  ทางหลวงแผ่นดินหมายเลข 326 |
| --- | --- |
ถนนประจวบคีรีขันธ์
ข้อมูลของเส้นทาง
ความยาว: 2 กิโลเมตร (1.2 ไมล์)
มีขึ้นเมื่อ: ปรับปรุง พ.ศ. 2544–ปัจจุบัน
ทางแยกที่สำคัญ
ปลายทางทิศใต้:  ถ.เพชรเกษม ใน อ.เมือง จ.ประจวบคีรีขันธ์ 
ปลายทางทิศเหนือ: ถนนสละชีพ ใน อ.เมือง จ.ประจวบคีรีขันธ์
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนประจวบคีรีขันธ์ (อักษรโรมัน: Thanon Prachuap Khiri Khan) หรือ ทางหลวงแผ่นดินหมายเลข 326 สายทางเข้าประจวบคีรีขันธ์ เป็นถนนขนาด 6 ช่องจราจรไป-กลับ มีจุดเริ่มต้นจากทางหลวงแผ่นดินหมายเลข 4 บริเวณสี่แยกประจวบคีรีขันธ์ตรงหลักกิโลเมตรที่ 309+062 หรือหลักกิโลเมตรที่ 323+249 (เก่า) ไปสิ้นสุดที่สี่แยกเขาช่องกระจก ระยะทางรวม 2 กิโลเมตร อยู่ในความรับผิดชอบของแขวงทางหลวงประจวบคีรีขันธ์ (หัวหิน) สำนักงานทางหลวงที่ 15 (ประจวบคีรีขันธ์) กรมทางหลวง
รายละเอียดของเส้นทาง

ทางหลวงแผ่นดินหมายเลข 326 เป็นเส้นทางที่เชื่อมระหว่างทางหลวงแผ่นดินหมายเลข 4 ตรงหลักกิโลเมตรที่ 309+062 หรือหลักกิโลเมตรที่ 323+249 (เก่า) เข้าสู่ตัวเมืองประจวบคีรีขันธ์ เดิมเป็นทางขนาด 2 ช่องจราจรสวนทาง ในปี 2544 ได้มีโครงการขยายเส้นทาง โดยขยายช่องจราจรจาก 2 ช่องจราจรเป็น 6 ช่องจราจร และได้ก่อสร้างสะพานข้ามทางรถไฟขนาด 2 ช่องจราจร โดยขนานกับถนนด้านล่างอีก 4 ช่องจราจร
ทางหลวงแผ่นดินหมายเลข 326 มีจุดกลับรถทั้งหมด 3 จุด ไดแก่ บริเวณหน้าโรงเรียนเทศบาลบ้านค่าย บริเวณใต้สะพานข้ามทางรถไฟ และบริเวณหน้าวัดธรรมมิการาม (จุดกลับรถขนาดเล็ก)
สถานที่สำคัญ

โรงเรียนเทศบาลบ้านค่าย
สนามกีฬาจังหวัดประจวบคีรีขันธ์
สำนักงานประปาประจวบคีรีขันธ์
เรือนจำกลางประจวบคีรีขันธ์
วัดธรรมมิการรามวรมหาวิหาร
น้ำอ้อย

วิดีทัศน์แสดงวิธีการสกัดน้ำอ้อย
น้ำอ้อย เป็นน้ำเชื่อมที่สกัดจากอ้อยในเครื่องบด หลายประเทศบริโภคเป็นเครื่องดื่ม โดยเฉพาะในที่ที่ปลูกเชิงพาณิชย์อย่างเอเชียตะวันออกเฉียงใต้ อนุทวีปอินเดีย ประเทศอียิปต์และละตินอเมริกา  น้ำอ้อยเป็นสารตั้งต้นหนึ่งของรัม
ตำบลเมืองจัง

| ตำบลเมืองจัง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mueang Chang
ประเทศ: ไทย
จังหวัด: น่าน
อำเภอ: ภูเพียง
พื้นที่
 • ทั้งหมด: 71 ตร.กม. (27 ตร.ไมล์)
ประชากร (2555)
 • ทั้งหมด: 5,965 คน
 • ความหนาแน่น: 84.01 คน/ตร.กม. (217.6 คน/ตร.ไมล์)
รหัสไปรษณีย์ : 55000
รหัสภูมิศาสตร์: 551405
 ส่วนหนึ่งของสารานุกรมประเทศไทย
เมืองจัง เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณตอนเหนือสุดของอำเภอ
ที่ตั้ง

ทิศเหนือ ติดต่อตำบลบ่อ อำเภอเมืองน่าน และตำบลป่าแลวหลวง อำเภอสันติสุข
ทิศตะวันออก ติดต่อตำบลดู่พงษ์ อำเภอสันติสุข
ทิศใต้ ติดต่อตำบลฝายแก้ว อำเภอภูเพียง
ทิศตะวันตก ติดต่อตำบลผาสิงห์ อำเภอเมืองน่าน
การแบ่งเขตการปกครอง > การปกครองส่วนภูมิภาค

แบ่งการปกครองออกเป็น 11 หมู่บ้าน ได้แก่
หมู่ 1 บ้านหาดเค็ด
หมู่ 2 บ้านเมืองจังใต้
หมู่ 3 บ้านหาดผาขน
หมู่ 4 บ้านเมืองหลวง
หมู่ 5 บ้านเมืองจังเหนือ
หมู่ 6 บ้านจัดสรร
หมู่ 7 บ้านสบยาว
หมู่ 8 บ้านราษฎร์สามัคคี
หมู่ 9 บ้านใหม่สามัคคี
หมู่ 10 บ้านเมืองจังใหม่พัฒนา
หมู่ 11 บ้านมงคลเจริญสุข
การแบ่งเขตการปกครอง > การปกครองส่วนท้องถิ่น

องค์การบริหารส่วนตำบลเมืองจังมีพื้นที่ครอบคลุมตำบลเมืองจังทั้งหมด
บวบเหลี่ยม

| บวบเหลี่ยม |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Tracheophytes
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Cucurbitales
วงศ์:: Cucurbitaceae
สกุล:: Luffa
สปีชีส์:: L.  acutangula
ชื่อทวินาม
Luffa acutangula L.) Roxb.

ชื่อพ้อง
   Cucumis acutangulus L.  Cucumis lineatus Bosc  Cucumis megacarpus G.Don  Cucumis operculatus Roxb. ex Wight & Arn.  Cucurbita acutangula (L.) Blume  Luffa amara Roxb.  Luffa drastica Mart.  Luffa fluminensis Roem.  Luffa foetida Cav.  Luffa forskalii Schweinf. ex Harms  Luffa gosa Ham.  Momordica tubiflora Wall. 
บวบเหลี่ยม เป็นพืชไม้เถาวงศ์แตง มีการปลูกในเชิงพาณิชย์ใช้ผลสุกเป็นผัก ผลสุกใช้เป็นฟองน้ำทำความสะอาดตามธรรมชาติ ผลเล็กคล้ายแตงกวา หรือ ซุกินี มีเหลี่ยมสัน มีตั้งแต่เอเชียกลางและตะวันออกไปจนถึงเอเชียตะวันออกเฉียงใต้ นอกจากนี้ยังปลูกเป็นไม้กระถางในที่ที่มีอากาศเย็น ชื่อสามัญในภาษาอังกฤษมีหลายชื่อ เช่น angled luffa, Chinese okra, dish cloth gourd, ridged gourd, sponge gourd, vegetable gourd, strainer vine, ribbed loofah,  silky gourd, silk gourd, และ sinkwa towelsponge
ประโยชน์

ผลอ่อนของบวบ บางชนิดใช้เป็นผักปรุงสุก ดอง หรือรับประทานสด และบางครั้งก็ใช้ยอดและดอกด้วย เช่นเดียวกับ บวบหอม ผลที่สุกแล้วจะถูกเก็บเกี่ยวเมื่อแห้งและเข้าขั้นตอนทำความสะอาดจนเหลือแต่ใยบวบ ซึ่งสามารถใช้เป็นฟองน้ำหรือเส้นใยสำหรับทำหมวกได้
ถนนประดิพัทธ์

|  ถนนประดิพัทธ์ |
| --- | --- |
ถนนประดิพัทธ์ช่วงหน้าโรงแรมอลิซาเบธ มองไปยังฝั่งแยกสะพานควายและถนนพหลโยธิน
ข้อมูลของเส้นทาง
ความยาว: 1.808 กิโลเมตร (1.123 ไมล์)
ทางแยกที่สำคัญ
ปลายทางทิศตะวันออก:  แยกสะพานควาย ในเขตพญาไท กรุงเทพมหานคร
 :  แยกประดิพัทธ์ ในเขตพญาไท กรุงเทพมหานคร  แยกเทอดดำริ ในเขตดุสิต กรุงเทพมหานคร
ปลายทางทิศตะวันตก:  แยกสะพานแดง ในเขตดุสิต กรุงเทพมหานคร
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงท้องถิ่น 
ถนนประดิพัทธ์ เป็นถนนที่เชื่อมระหว่างแขวงถนนนครไชยศรี เขตดุสิต กับแขวงพญาไท เขตพญาไท กรุงเทพมหานคร มีขนาดของความกว้างถึง 4 ช่องจราจร มีความยาว 1.808 กิโลเมตร ต้นถนนเริ่มต้นจากทางแยกสะพานแดง ท้ายถนนคือทางแยกสะพานควายบริเวณย่านสะพานควาย ชื่อถนนประดิพัทธ์ตั้งชื่อตามพระยาประดิพัทธภูบาล (คอยู่เหล ณ ระนอง)
ประวัติ

ในอดีตบริเวณนี้เป็นทุ่ง ต่อมาในสมัยพระบาทสมเด็จพระมงกุฎเกล้าเจ้าอยู่หัว มีการตั้งหน่วยงานทหารจำนวนมากบริเวณทิศเหนือของเขตดุสิตและอยู่ทางทิศตะวันตกของแขวงสามเสนใน (หรือแขวงพญาไทในปัจจุบัน) หลังการเปลี่ยนแปลงการปกครองนายทหารเข้ามาอยู่อาศัยบริเวณนี้รวมถึงบริเวณใกล้เคียงอย่างซอยราชครูและอารีย์
บริเวณทางรถไฟสายเหนือตัดกับถนนประดิพัทธ์ เป็นจุดสำคัญทางประวัติศาสตร์ เป็นที่นัดหมายผู้นำทหารของคณะผู้ก่อการเปลี่ยนแปลงการปกครอง ตอนเช้ามืดเวลา 05.00 น. ของวันที่ 24 มิถุนายน พ.ศ. 2475 ตามที่ปรากฏใน บันทึกการปฏิวัติ 24 มิถุนายน 2475 ของพันเอกพระยาทรงสุรเดช เพราะจุดนี้เป็นจุดเป้าหมายของคณะที่จะเข้าไปจู่โจมยึดกำลังอาวุธยุทโธปกรณ์และขนกำลังพลก็อยู่บนถนนทหาร โดยในช่วงเวลานั้นบริเวณนี้น่าจะเปลี่ยวมาก ในช่วง พ.ศ. 2505–2510 ย่านนี้ก็ยังไม่ค่อยมีคนอาศัยอยู่มากนัก
ในช่วงสงครามเวียดนาม เกิดโรงแรมและผับเพื่อรองรับทหารจีไอ เช่น โรงแรมประดิพัทธิ์ โรงแรมกานต์มณี โรงแรมอลิซาเบธ โรงแรมแอมบาสซี่ เป็นต้น ในช่วงปี พ.ศ. 2520–2532 ชาวอาหรับจากซาอุดีอาระเบียก็มักมาพักโรงแรมเหล่านี้ด้วย ในอดีตเป็นที่ตั้งของห้างเมอร์รี่คิงส์สะพานควาย เป็นที่ตั้งของโรงหนังพหลโยธินรามา รวมทั้งเป็นศูนย์รวมของโรงเรียนกวดวิชาในยุคก่อน หลังจากมีสถานีรถไฟฟ้าบีทีเอสสะพานควาย ทำให้บริเวณนี้ได้รับการพัฒนาด้านอสังหาริมทรัพย์เกิดคอนโดมิเนียม เปลี่ยนจากย่านเชิงพาณิชย์กลายเป็นย่านที่อยู่อาศัยระดับกลางบน
ปัจจุบัน สองข้างทางเป็นตึกแถวอาคารพาณิชย์เกือบตลอดเส้นทาง โดยอาคารพาณิชย์ทั้งสองข้างทางนั้นเปิดเป็นร้านอาหาร ร้านทอง ธนาคาร ฯลฯ
สถานที่สำคัญ

ถนนประดิพัทธ์ มุ่งหน้าแยกสะพานควายสำนักงานการปฏิรูปที่ดินเพื่อเกษตรกรรม ถนนประดิพัทธ์
กองพันทหารปืนใหญ่ที่ 1 กรมทหารปืนใหญ่ที่ 1 รักษาพระองค์
กรมทหารปืนใหญ่ที่ 1 รักษาพระองค์
กรมช่างอากาศ
กรมการขนส่งทหารบก
งานประกาศผลรางวัลออสการ์ ครั้งที่ 67

งานประกาศผลรางวัลออสการ์ ครั้งที่ 67 เป็นงานมอบรางวัลสำหรับภาพยนตร์ที่เข้าฉายในปีค.ศ. 1994
รางวัล

ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
รางวัล > ภาพยนตร์ยอดเยี่ยม

Forrest Gump
Quiz Show
The Shawshank Redemption
Four Weddings and a Funeral
Pulp Fiction
รางวัล > นักแสดงนำชายยอดเยี่ยม

Forrest Gump - Tom Hanks
Pulp Fiction - John Travolta
The Shawshank Redemption - Morgan Freeman
The Madness of King George - Nigel Hawthorne
Nobody's Fool - Paul Newman